Blaze7451/Wiki-th-20250601 huggingface dataset:
การขนส่งในประเทศลาว

แผนที่ประเทศลาว
ไฟล์:Boten–Vientiane_railway_crossing_Vientiane–Boten_Expressway_-_Mapillary_(vwog4i1S3AEbshtZp5Gi49).jpg|thumb|ทางรถไฟสายเวียงจันทน์–บ่อเต็นผ่านทางด่วนเวียงจันทน์–บ่อเต็น
การคมนาคมในประเทศลาว ประเทศลาวมีระบบการคมนาคมที่ทันสมัยและหลากหลาย รวมไปถึงสนามบินต่าง ๆ ด้วย แต่ประเทศลาวไม่มีด้านใดติดกับทะเล ดังนั้นประเทศลาวจึงไม่มีท่าเรือแต่อย่างใด

**การคมนาคมทางรถไฟ**

ในช่วงที่ฝรั่งเศสปกครองในช่วง พ.ศ. 2436 - พ.ศ. 2484 เคยมีการสร้างทางรถไฟสายดอนเดด–ดอนคอน ซึ่งเป็นเกาะกลางแม่น้ำโขงทางตอนใต้ของลาว ยาว 7 กิโลเมตร โดยเป็นรางขนาด 600 มิลลิเมตร เพื่อใช้เป็นเส้นทางขนส่งสินค้าผ่านเขตน้ำตกและเกาะแก่ง ปัจจุบันยังเหลือร่องรอยทางรถไฟ ซากสะพาน และหัวรถจักร

**เส้นทางรถไฟในปัจจุบัน**
ปัจจุบันประเทศลาวมีเส้นทางรถไฟอยู่สองสาย โดยเชื่อมต่อมาจากโครงข่ายของรถไฟไทย ซึ่งเป็นเส้นทางหนองคาย - ท่านาแล้ง ระยะทาง 3.5 กิโลเมตร เป็นรถไฟทางเดี่ยว เริ่มก่อสร้างในปี พ.ศ. 2550 และเปิดให้บริการเมื่อปี พ.ศ. 2552 โดยใช้รางขนาด 1 เมตร หรือมีเตอร์เกจ โดยเป็นสถานีรถไฟเพียงแห่งเดียวของประเทศลาว โดยจะมีการเปิดเส้นทางรถไฟส่วนต่อขยายจากสถานีรถไฟท่านาแล้ง - สถานีเวียงจันทน์ ระยะทาง 7.5 กิโลเมตร  
ล่าสุดมีการเปิดให้บริการเส้นทางรถไฟลาว-จีน จากบ่อเต็น - นครหลวงเวียงจันทน์ เป็นรถไฟทางเดี่ยว และถือเป็นเส้นทางแรกของประเทศที่ใช้ความเร็วปานกลาง หรือประมาณ 160 - 200 กม./ชม. ซึ่งจะใช้เป็นรางขนาด 1.435 เมตร หรือสแตนดาร์ดเกจ โดยได้เปิดให้บริการเมื่อวันที่ 3 ธันวาคม พ.ศ. 2564

**การคมนาคมทางถนน**
ไฟล์:Vientiane–Boten Expressway - Mapillary (uQntb6N3zYm6UgRHocVPqC).jpg|thumb|ทางด่วนเวียงจันทน์–บ่อเต็น
ประเทศลาวมีทางหลวงด้วยกันทั้งสิ้น 21,716 กิโลเมตร ในจำนวนนั้น 9,673.5 กิโลเมตรเป็นทางลาดยาง และที่เหลืออีก 12,042.5 กิโลเมตรเป็นทางลูกรังและประเทศลาวขับรถทางขวา
ประเทศลาวกำลังอยู่ในระหว่างการสร้างทางหลวงใหม่โดยใช้เงินทุนจากรัฐบาลญี่ปุ่นเชื่อมแขวงสุวรรณเขต กับเขตแดนเวียดนามที่ลาวเบา ซี่งเมื่อเสร็จจะเป็นผลทำให้การเดินทางผ่านประเทศลาวสะดวกมากขึ้น ถนนสายนี้ปัจจุบันใช้เวลาเดินทางทั้งหมดราวสองสามชั่วโมงเมื่อเทียบกับ 9 ชั่วโมงบนถนนที่ขรุขระเป็นหลุมเป็นบ่อ (แต่ทิวทัศน์สวย) ในปี พ.ศ. 2545

**การคมนาคมทางน้ำ**
ประเทศลาวมีแม่น้ำที่ใช้ในการคมนาคมได้ 4,587 กิโลเมตร ส่วนใหญ่คือแม่น้ำโขงและลำคลองที่แยกออกไป และอีก 2,897 กิโลเมตร ที่บางส่วนใช้ในการคมนาคมได้ด้วยเรือที่ลึกลงไปจากผิวน้ำไม่เกินครึ่งเมตร

**การคมนาคมทางอากาศ**
ประเทศลาวมีสนามบินทั้งหมด 52 แห่ง ซึ่งมีอยู่เพียง 9 แห่งเท่านั้นที่มีรันเวย์ลาดยาง ส่วนอีก 43 แห่งไม่มี และสนามบินทั้งหมดที่มารันเวย์ลาดยาง เฉพาะสนามบินนานาชาติวัตไตเท่านั้นที่มีระยะทางมากกว่า 2,438 เมตร ส่วนที่เหลือที่มีรันเวย์ลาดยาง สนามบินสี่แห่งมีรันเวย์ยาว 1,524 - 2,437 เมตร และสี่แห่งที่เหลือมีระยะทางระหว่าง 914 - 1,523 เมตร
สนามบินที่เหลือที่ไม่มีรันเวย์ลาดยางจำนวน 43 แห่ง มีสนามบินเพียงแห่งเดียวเท่านั้นที่มีความยาวมากกว่า 1,524 เมตร; 17 แห่งมีความยาวระหว่าง 914 - 1,523 เมตร ส่วนอีก 25 แห่งสุดท้ายมีรันเวย์ที่มีความยาวน้อยกว่า 914 เมตร
ประเทศลาวมี 2 สายการบินคือ รัฐวิสาหกิจการบินลาว และ รัฐวิสาหกิจลาวเดินอากาศ

**ท่อส่งน้ำมัน**
ประเทศลาวมีท่อส่งน้ำมันปิโตรเลียม ยาวทั้งหมด 136 กิโลเมตร

**อ้างอิง**

**ดูเพิ่ม**
 ประเทศลาว- สายการบินลาว- เวียงจันทน์

**แหล่งข้อมูลอื่น**
  ข่าวเกี่ยวกับรถไฟในประเทศลาว -  แผนที่ลาวของ สหประชาชาติ
โอเลครานอน โพรเซส

โอเลครานอน (olecranon) หรือ โอเลครานอน โพรเซส (olecranon process) หรือ ปุ่มปลายศอก หรือ ยอดศอก เป็นส่วนยื่นที่มีลักษณะโค้ง ขนาดใหญ่และหนา ตั้งอยู่ที่ด้านบนและด้านหลังของกระดูกอัลนา ที่ยอดมีลักษณะโค้งไปทางด้านหน้าเป็นจะงอยรับเข้ากับแอ่งโอเลครานอน (olecranon fossa) ของกระดูกต้นแขนเมื่อปลายแขนอยู่ในท่าเหยียดตรง ส่วนฐานของโอเลครานอน โพรเซสเป็นคอคอดเชื่อมกับส่วนกลางของกระดูกอัลนา นับว่าเป็นส่วนคอดที่สุดของปลายบนของกระดูกอัลนา 
พื้นผิวด้านหลังของโอเลครานอน โพรเซสชี้ไปทางด้านหลัง มีลักษณะเป็นรูปสามเหลี่ยม เรียบ อยู่ในชั้นใต้ผิวหนัง (subcutaneous) และถูกปกคลุมด้วยถุงลดเสียดสี (bursa) 
พื้นผิวด้านบนมีลักษณะเป็นรูปสี่เหลี่ยม ด้านหลังมีรอยประทับขรุขระซึ่งเป็นจุดเกาะปลายของกล้ามเนื้อไตรเซ็ปส์ เบรคิไอ (triceps brachii) ส่วนด้านหน้าใกล้กับขอบกระดูกมีร่องตื้นๆ ในแนวขวางซึ่งเป็นจุดเกาะของส่วนของเอ็นด้านหลังของข้อศอก 
พื้นผิวด้านหน้ามีลักษณะเรียบ เว้า และสร้างเป็นส่วนบนของรอยเว้าเซมิลูนาร์ (semilunar notch) ขอบของโอเลครานอน โพรเซสเป็นส่วนต่อของร่องบนขอบของพื้นผิวด้านบนซึ่งให้เป็นจุดเกาะของเอ็นต่างๆ ดังนี้ - ส่วนใกล้กลาง เป็นจุดเกาะของเอ็นอัลนาคอลแลทเทอรัล (ulnar collateral ligament)- ส่วนด้านข้าง เป็นจุดเกาะของเอ็นด้านหลังของข้อศอก (posterior ligament)
ขอบด้านใกล้กลางเป็นจุดเกาะของกล้ามเนื้อเฟลกเซอร์ คาร์ไพ อัลนาริส (flexor carpi ulnaris) ส่วนขอบด้านข้างเป็นจุดเกาะของกล้ามเนื้อแอนโคเนียส (Anconæus)

**ดูเพิ่ม**
 ข้อศอก

**ภาพอื่นๆ**

**แหล่งข้อมูลอื่น**
 Olecranon- radiographsul (xrayelbow)-  Roche Lexicon - illustrated navigator, at Elsevier 02240.008-1 date=2008-03-22 
หมวดหมู่:กระดูกของรยางค์บน
หมวดหมู่:กายวิภาคศาสตร์ของรยางค์บน
เขตเศรษฐกิจยุโรป

ไฟล์:EEA.svg|thumb|325px|เขตเศรษฐกิจยุโรปประกอบด้วย;legend|#008000|ประเทศสมาชิกเอฟตา (ยกเว้นสวิตเซอร์แลนด์)
เขตเศรษฐกิจยุโรป หรืออีอีเอ (European Economic Area หรือ EEA) เป็นผลจากข้อตกลงระหว่างรัฐสมาชิกของสมาคมการค้าเสรียุโรป (เอฟตา) ประชาคมยุโรป (อีซี) และสหภาพยุโรป (อียู) ทำให้ประเทศสมาชิกของเอฟตาสามารถเข้าร่วมตลาดร่วมกับสมาชิกสหภาพยุโรปได้ สมาชิกของเขตเศรษฐกิจยุโรปได้แก่ 27 รัฐสมาชิกอียูและอีอีซี และอีกสามประเทศจากเอฟตา ได้แก่ ไอซ์แลนด์ ลิกเตนสไตน์ และนอร์เวย์ สวิตเซอร์แลนด์เป็นสมาชิกของเอฟตา แต่ไม่เข้าร่วมเขตเศรษฐกิจยุโรปนี้
ขเตเศรษฐกิจยุโรป
ขเตเศรษฐกิจยุโรป
ขเตเศรษฐกิจยุโรป
โคโรนอยด์ โพรเซส

โคโรนอยด์ โพรเซส (Coronoid process; ละติน: processus coronoideus) เป็นสันนูนรูปสามเหลี่ยมชี้ไปทางด้านหน้า อยู่บริเวณด้านบนและด้านหน้าของกระดูกอัลนา 
ฐานของโคโรนอยด์ โพรเซสต่อเนื่องกับส่วนกลางของกระดูกอัลนาและมีความแข็งแรงมาก
ยอดมีลักษณะแหลมค่อนข้างโค้งไปทางด้านบน และเมื่ออยู่ในท่างอปลายแขน ส่วนของโคโรนอยด์ โพรเซสนี้จะรับกับแอ่งโคโรนอยด์ (coronoid fossa) ของกระดูกต้นแขน 
พื้นผิวด้านบนของโคโรนอยด์ โพรเซสมีลักษณะเรียบ เว้า และสร้างเป็นส่วนล่างของรอยเว้าเซมิลูนาร์ (semilunar notch)
พื้นผิวด้านหน้าและด้านล่างมีลักษณะเว้า และมีรอยประทับขรุขระซึ่งเป็นจุดเกาะปลายของกล้ามเนื้อเบรเคียลิส (brachialis) ที่รอยต่อของพื้นผิวด้านนี้และส่วนหน้าของตัวกระดูกอัลนาเป็นส่วนยื่นขรุขระ เรียกว่า ปุ่มนูนอัลนา (tuberosity of the ulna) ซึ่งเป็นจุดเกาะปลายของส่วนของกล้ามเนื้อเบรเคียลิส และมีออบลีก คอร์ด (oblique cord) มายึดเกาะที่ขอบด้านข้างของปุ่มนูนอัลนา
พื้นผิวด้านข้างมีลักษณะคอด รูปสี่เหลี่ยมผืนผ้า เป็นรอยเว้าซึ่งเป็นข้อต่อกับกระดูกอื่น เรียกว่า รอยเว้าเรเดียส (radial notch) 
พื้นผิวด้านใกล้กลางเป็นขอบอิสระซึ่งให้เป็นจุดเกาะของส่วนของเอ็นอัลนาคอลแลทเทอรัล (ulnar collateral ligament) ส่วนหน้าของพื้นผิวด้านนี้เป็นส่วนยื่นรูปกลมขนาดเล็กซึ่งเป็นจุดเกาะต้นของปลายจุดเกาะหนึ่งของกล้ามเนื้อเฟลกเซอร์ ดิจิทอรุม ซุเปอร์ฟิเชียลิส (Flexor digitorum sublimis) ด้านหลังของส่วนยื่นเป็นรอยเว้าสำหรับส่วนของจุดเกาะต้นของกล้ามเนื้อเฟลกเซอร์ ดิจิทอรุม โปรฟันดัส (flexor digitorum profundus) ส่วนล่างของส่วนยื่นนี้เป็นสันซึ่งให้เป็นจุดเกาะต้นของปลายจุดเกาะหนึ่งของกล้ามเนื้อโปรเนเตอร์ เทเรส (pronator teres) 
บ่อยครั้งที่จะพบใยกล้ามเนื้อเฟลกเซอร์ พอลิซิส ลองกัส (flexor pollicis longus) เกาะกับส่วนล่างของโคโรนอยด์ โพรเซส

**ภาพอื่นๆ**

**แหล่งข้อมูลอื่น**
 Coronoid+process- lesson4bonesofantforearm, radiographsul- Right ulna (anterior - proximal end) -  X-ray at uams.edu date=2007-02-19 
หมวดหมู่:กระดูกของรยางค์บน
รอยเว้าเซมิลูนาร์

รอยเว้าเซมิลูนาร์ หรือ รอยเว้าโทรเคลียร์ (Semilunar notch, Trochlear notch, Greater sigmoid cavity; ละติน: incisura semilunaris) เป็นรอยเว้าขนาดใหญ่บนกระดูกอัลนา เกิดจากโอเลครานอน โพรเซส (olecranon) และโคโรนอยด์ โพรเซส (coronoid process) และทำหน้าที่เป็นบริเวณรองรับกับโทรเคลียร์ (trochlea) ของปลายกระดูกต้นแขน
ประมาณตรงกลางของรอยเว้านี้เป็นรอยขรุขระแบบฟันเลื่อยซึ่งเป็นบริเวณรอยต่อของโอเลครานอนและโคโรนอยด์ โพรเซส
รอยเว้านี้เว้าในแนวบนลงล่าง และแบ่งออกเป็นส่วนใกล้กลางและส่วนด้านข้างโดยสันตื้นซึ่งวิ่งจากยอดของโอเลครานอนไปยังยอดของโคโรนอยด์ โพรเซส โดยส่วนใกล้กลางจะมีขนาดใหญ่กว่าและค่อนข้างเว้าในแนวขวาง และส่วนด้านข้างจะนูนในด้านบนและค่อนข้างเว้าในด้านล่าง

**แหล่งข้อมูลอื่น**
 02- Right ulna (anterior - proximal end) - elbow/elbowbones/bones3
หมวดหมู่:กระดูกของรยางค์บน
รอยเว้าเรเดียส

รอยเว้าเรเดียส (radial notch, lesser sigmoid cavity; ละติน: incisura radialis) เป็นรอยเว้าแคบๆ รูปสี่เหลี่ยมผืนผ้าที่อยู่ทางด้านข้างของโคโรนอยด์ โพรเซส (coronoid process) ซึ่งจะรับกับส่วนต้นของกระดูกเรเดียสเพื่อประกอบเป็นข้อต่อเรดิโออัลนาส่วนต้น (Proximal radioulnar joint) ซึ่งเกี่ยวข้องการการพลิกและการหมุนของปลายแขน 
รอยเว้านี้มีลักษณะเว้าจากด้านหน้าไปด้านหลัง และมีส่วนยื่นซึ่งให้เป็นจุดเกาะของเอ็นแอนนูลาร์ (annular ligament)

**ภาพอื่นๆ**

**แหล่งข้อมูลอื่น**
 Right ulna (anterior - proximal end) - elbow/elbowbones/bones3
หมวดหมู่:กายวิภาคศาสตร์ของรยางค์บน
หมวดหมู่:กระดูกของรยางค์บน
ปุ่มนูนอัลนา

ปุ่มนูนอัลนา หรือ ปุ่มกระดูกอัลนา (tuberosity of the ulna; ulnar tuberosity) เป็นบริเวณบนกระดูกอัลนา ตรงรอยต่อของพื้นผิวด้านหน้าและด้านล่างของโคโรนอยด์ โพรเซส และส่วนหน้าของตัวกระดูกอัลนา มีลักษณะเป็นส่วนยื่นขรุขระซึ่งเป็นจุดเกาะปลายของส่วนของกล้ามเนื้อเบรเคียลิส (Brachialis) และมีออบลีก คอร์ด (oblique cord) มายึดเกาะที่ขอบด้านข้างของปุ่มนูนอัลนา

**แหล่งข้อมูลอื่น**
 lesson4bonesofarm&forearm
หมวดหมู่:กระดูกของรยางค์บน
ช่อการะเกด

ช่อการะเกด เป็นนิตยสารเรื่องสั้นที่ถือกำเนิดขึ้นพร้อมกับนิตยสาร โลกหนังสือ โดยมี สุชาติ สวัสดิ์ศรี เป็นบรรณาธิการเมื่อ พ.ศ. 2521

**ช่อการะเกดแต่ละยุค**
สามารถออกเป็นสามยุค ดังนี้- ยุคแรก ระหว่างปีพ.ศ. นักเขียนในยุคนี้ได้แก่ ชาติ กอบจิตติ มาลา คำจันทร์ วิมล ไทรนิ่มนวล จำลอง ฝั่งชลจิตร- ยุคที่สอง ระหว่างปีพ.ศ. นักเขียนในยุคนี้ได้แก่ วินทร์ เลียววาริณ เดือนวาด พิมวนา- ยุคที่สาม เริ่มพ.ศ. 2550 นักเขียนในยุคนี้ได้แก่ ฉมังฉาย เดช อัคร ปริญญา ตรีน้อยใส ไพชัฏ ภูวเชษฐ์ ภาณุ ตรัยเวช ภาณุพงษ์ คงจันทร์ วยากร พึ่งเงิน สมภพ นิลกำแหง อดิศร ไพรวัฒนานุพันธ์ กิตติวัฒน์ ตันทะนันท์ ชัยกร หาญไฟฟ้า ธาร ยุทธชัยบดินทร์ ปานศักดิ์ นาแสวง วุฐิศานดิ์ จันทร์วิบูล อุทิศ เหมะมูล ฯลฯ
หมวดหมู่:นิตยสารในประเทศไทย
เครือจักรภพ

เครือจักรภพ (commonwealth) เป็นคำภาษาอังกฤษเดิมใช้กับชุมชนการเมืองที่ตั้งขึ้นเพื่อประโยชน์ร่วมกัน ในอดีต บางครั้งคำนี้สมนัยกับ "สาธารณรัฐนิยม"
ภายหลังคำนี้ใช้กับสมาคมรัฐเอกราช ที่โดดเด่นที่สุด คือ เครือจักรภพแห่งประชาชาติ สมาคมสำหรับอดีตสมาชิกจักรวรรดิบริติชเป็นหลัก มักเรียกย่อเป็น "เครือจักรภพ"

**รายชื่อเครือจักรภพ**
 เครือจักรภพออสเตรเลีย (Commonwealth of Australia) หรือที่เรียกทั่วไปว่า “ประเทศออสเตรเลีย”  - เครือจักรภพแห่งอังกฤษ (Commonwealth of England) หมายถึงรัฐบาลสาธารณรัฐที่ปกครองอังกฤษรวมทั้งเวลส์ ไอร์แลนด์ และ สกอตแลนด์ ระหว่างปี ค.ศ. 1649 ถึง ค.ศ. 1660 - เครือจักรภพแห่งประชาชาติ (Commonwealth of Nations) หมายถึงกลุ่มประเทศที่ส่วนใหญ่เดิมเป็นประเทศอาณานิคมของจักรวรรดิบริติช เดิมคือ “เครือจักรภพบริติช” (ภาษาไทย: เครือจักรภพอังกฤษ)- เครือรัฐเอกราช (Commonwealth of Independent States) หมายถึงกลุ่มประเทศที่เคยเป็นส่วนหนึ่งของสหภาพโซเวียต- ราชอาณาจักรเครือจักรภพ (Commonwealth realm) หมายถึงประเทศสมาชิกของเครือจักรภพแห่งชาติที่ยอมรับพระมหากษัตริย์อังกฤษเป็นประมุข- สาธารณรัฐเครือจักรภพ (Republics in the Commonwealth of Nations) หมายถึงประเทศสมาชิกของเครือจักรภพแห่งชาติที่ยอมรับประธานาธิบดีเป็นประมุข - เครือรัฐ (สหรัฐ) หมายถึงรัฐสี่รัฐในสหรัฐ ที่เรียกตนเองว่า “เครือรัฐ”: รัฐเคนทักกี (Commonwealth of Kentucky) รัฐแมสซาชูเซตส์ (Commonwealth of Massachusetts) รัฐเพนซิลเวเนีย (Commonwealth of Pennsylvania) และ รัฐเวอร์จิเนีย (Commonwealth of Virginia)- เครือรัฐ (ดินแดนเกาะสหรัฐ) หมายถึงดินแดนที่เป็นของสหรัฐที่มิได้มีฐานะเป็นรัฐ
** เครือรัฐปวยร์โตรีโก (Commonwealth of Puerto Rico)
** เครือรัฐหมู่เกาะนอร์เทิร์นมาเรียนา (Commonwealth of the Northern Mariana Islands)
** เครือรัฐฟิลิปปินส์ (Commonwealth of the Philippines)- เครือจักรภพโปแลนด์–ลิทัวเนีย (Polish-Lithuanian Commonwealth) หมายถึงราชอาณาจักรที่เกิดจากการรวมตัวของราชอาณาจักรโปแลนด์ และ แกรนด์ดัชชีลิทัวเนีย - เครือจักรภพแองโกล-แซ็กซอน หรือ  เจ็ดอาณาจักร (Heptarchy) หมายถึงราชอาณาจักรแองโกล-แซ็กซอนเจ็ดราชอาณาจักรและอนุราชอาณาจักรทางใต้ของอังกฤษที่ต่อมารวมตัวกันเป็นราชอาณาจักรอังกฤษ- เครือจักรภพไอซ์แลนดิก (Icelandic Commonwealth)- เครือจักรภพไลบีเรีย (Commonwealth of Liberia)- เครือจักรภพกาตาลุญญา (Commonwealth of Catalonia)- เครือจักรภพบาฮามาส (Commonwealth of the Bahamas) หรือที่เรียกทั่วไปว่า “ประเทศบาฮามาส”- เครือจักรภพดอมินีกา (Commonwealth of Dominica) หรือที่เรียกทั่วไปว่า “ประเทศดอมินีกา”

**ดูเพิ่ม**
 สันนิบาต- สหพันธรัฐ- สมาพันธรัฐ
หมวดหมู่:ระบอบการปกครอง
ช่วงว่างระหว่างรัชกาล (อังกฤษ)

ช่วงว่างระหว่างรัชกาลในอังกฤษ ( English Interregnum) เป็นสมัยการปกครองแผ่นดินที่ในปัจจุบัน คือ ประเทศอังกฤษ เวลส์ และ สกอตแลนด์ โดยรัฐสภาและทหารหลังจากสงครามกลางเมืองอังกฤษ ช่วงว่างระหว่างรัชกาลเริ่มด้วยการปลงพระชนม์พระเจ้าชาร์ลส์ที่ 1 ในปี ค.ศ. 1649 และสิ้นสุดลงโดยการอัญเชิญ พระเจ้าชาร์ลส์ที่ 2 กลับมาทรงบัลลังก์ในปี ค.ศ. 1660 ในสมัยที่เรียกว่าสมัยฟื้นฟูราชวงศ์อังกฤษ
ช่วงว่างระหว่างรัชกาลในอังกฤษแบ่งย่อยได้เป็น 4 สมัย:
:* ค.ศ. 1649 - ค.ศ. 1653: สมัยเครือจักรภพอังกฤษ (ครั้งแรก) หรือ สมัยสาธารณรัฐอังกฤษ (Commonwealth of England) 
:* ค.ศ. 1653  -  ค.ศ. 1658: รัฐผู้พิทักษ์ (The Protectorate) ภายใต้การนำของ โอลิเวอร์ ครอมเวลล์
:* ค.ศ. 1658  -  ค.ศ. 1659: รัฐผู้พิทักษ์ ภายใต้การนำของ ริชาร์ด ครอมเวลล์
:*  ค.ศ. 1659  -  ค.ศ. 1660: สมัยเครือจักรภพอังกฤษ (ครั้งที่สอง)

**อ้างอิง**

**ดูเพิ่ม **
 โอลิเวอร์ ครอมเวลล์ - สาธารณรัฐอังกฤษ - สงครามกลางเมืองอังกฤษ- ประวัติศาสตร์ของหมู่เกาะอังกฤษ 
หมวดหมู่:ยุคสมัยในอังกฤษ 
หมวดหมู่:สงครามกลางเมืองอังกฤษ
หมวดหมู่:ราชอาณาจักรอังกฤษ
หมวดหมู่:เครือจักรภพแห่งประชาชาติ

สำหรับข้อมูลเพิ่มเติมของเครือจักรภพ ดูบทความหลัก เครือจักรภพ
หมวดหมู่:องค์การระหว่างประเทศ
หมวดหมู่:องค์การเศรษฐกิจระหว่างประเทศ
โจวี่ ชาน

โจวี่ ชาน หรือ โจวี่ ชาน-ฮาล็อก (Jovy Chan) เป็นนักมวยสากลชาวฟิลิปปินส์ เกิดเมื่อ 27 มิถุนายน พ.ศ. 2518 สถิติการชก 38 ครั้ง ชนะ 17 (น็อค 11) เสมอ 2 แพ้ 19 

**ประวัติ**
ชาน ขึ้นชกมวยสากลครั้งแรกเมื่อ 22 เมษายน พ.ศ. 2537 เสมอกับ โบเยต นิก ที่ ฟิลิปปินส์ จากนั้น ขึ้นชกชนะเป็นส่วนใหญ่ที่ฟิลิปปินส์ มาชกในไทยครั้งแรกเมื่อ 17 พฤษภาคม พ.ศ. 2538 ชนะน็อค ต้อยติ่ง เกียรติเพชรน้อย ยก 8 จากนั้นเขามาชกในไทยอีกหลายครั้ง ใน พ.ศ. 2538 มาชกแพ้คะแนน เด็ดดวง ป.พงษ์สว่าง แพ้คะแนน วิหค จ๊อกกี้ยิม ชนะน็อค แสงอาทิตย์ ว.สุธีรา แพ้น็อค ดัทช์บอย ดัทช์บอยยิม ยก 5 ใน พ.ศ. 2539 มาชกแพ้คะแนน ยอดชิงชัย ศรทองยิม แล้วได้ชิงแชมป์ PABA รุ่นแบนตัมเวทเมื่อ 19 พฤษภาคม พ.ศ. 2539 แพ้น็อค หลักหิน ซีพียิม ยก 2 จากนั้น ชานขึ้นชกที่ญี่ปุ่นอีกครั้ง แพ้น็อค เออิจิ คาวามูระ ยก 2 จากนั้น ชานหยุดชกไป 2 ปี กลับมาชกอีกครั้งใน พ.ศ. 2541 แม้จะแพ้มากกว่าชนะ  เขามาชกในไทยอีกครั้งใน พ.ศ. 2542 แพ้คะแนน ฟ้าสั่ง พ.ธวัชชัย แพ้น็อค ยอดดำรง ศิษย์ยอดธง ยก 3 ต่อมา ได้ชิงแชมป์เงารุ่นแบนตัมเวท WBC เมื่อ 27 พฤศจิกายน พ.ศ. 2542 ชนะน็อค เทโอ โมดิเซ ยก 1 ที่ ฟิลิปปินส์ ได้แชมป์มาครอง เขาชกป้องกันแชมป์ได้ 1 ครั้งเมื่อ 28 มิถุนายน พ.ศ. 2543 ชนะน็อค ทอดด์ มาเคลิน ยก 1 ก่อนจะเสียแชมป์ไปเมื่อ 13 มกราคม พ.ศ. 2544 แพ้น็อค ริกกี กายาโม ยก 6 จากนั้น ชานขึ้นชกอีกเพียง 2 ครั้ง หลังจากที่ชกแพ้น็อค ดาวิด ซานโตส ยก 4 ที่สหรัฐเมื่อ 14 กรกฎาคม พ.ศ. 2544 ชานก็แขวนนวมไป

**เกียรติประวัติ**
 แชมป์เงารุ่นแบนตัมเวท WBC
** ชิง 27 พฤศจิกายน 2542 ชนะน็อค ธีโอ โมดิเซอ ยก 1 ที่ ฝรั่งเศส
** ป้องกันแชมป์ครั้งที่ 1, 28 มิถุนายน 2543 ชนะน็อค ทอดด์ มาเคลิน ยก 1 ที่ ฟิลิปปินส์
** เสียแชมป์ 13 มกราคม 2544 แพ้น็อค ริคกี้ กายาโม ยก 6 ที่ ฟิลิปปินส์- เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นแบนตัมเวทเมื่อ 19 พฤษภาคม 2539 แพ้น็อค หลักหิน ซีพียิม ยก 2 ที่ สมุทรสาคร

**อ้างอิง**
  สถิติการชก boxrec.com 
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:แชมป์เงา WBC
หมวดหมู่:บุคคลจากจังหวัดลาเนาเดลนอร์เต
แจ๊ค อาซิส

แจ๊ค อาซิส (Jack Asis) นักมวยสากลชาวฟิลิปปินส์ เกิดเมื่อ 11 มิถุนายน พ.ศ. 2525 ที่ เมือง General Santos City สถิติการชก 23 ครั้ง ชนะ 12 (น็อค 7) เสมอ  2 แพ้ 9 

**เกียรติประวัติ**
- แชมป์ฟิลิปปินส์รุ่นเฟเธอร์เวท (2548 - 2549)- เคยชิงแชมป์ต่อไปนี้แต่ไม่สำเร็จ
** ชิงแชมป์ IBF แพนแปซิฟิกรุ่นเฟเธอร์เวทเมื่อ 12 ตุลาคม 2547 แพ้น็อค ฟ้าประกอบ รักเกียรติยิม ยก 5 ที่ เพชรบุรี
** ชิงแชมป์ ABCO รุ่นซูเปอร์แบนตัมเวทเมื่อ 1 สิงหาคม 2548 แพ้น็อค แสงหิรัญ กระทิงแดงยิม ยก 4 ที่ กทม.
** ชิงแชมป์ ABCO รุ่นซูเปอร์แบนตัมเวทเมื่อ 16 ธันวาคม 2548 แพ้คะแนน แสงหิรัญ กระทิงแดงยิม ที่ ตรัง
** ชิงแชมป์ ABCO รุ่นเฟเธอร์เวทเมื่อ 13 เมษายน 2550 แพ้คะแนน ชลธาร อ.อุกฤษณ์ ที่ ปทุมธานี
** ชิงแชมป์ PABA รุ่นซูเปอร์แบนตัมเวท เมื่อ 22 สิงหาคม 2550 แพ้น็อค พูนสวัสดิ์ กระทิงแดงยิม ยก 4 ที่ กทม.
** ชิงแชมป์ PABA รุ่นเฟเธอร์เวทเมื่อ10 พฤษภาคม 2551 แพ้คะแนน มูฮัมหมัด เดส อาฟริซาล ที่ อินโดนีเซีย

**อ้างอิง**
  สถิติการชก boxrec.com 
หมวดหมู่:นักมวยสากลชาวฟิลิปปินส์รุ่นซูเปอร์แบนตัมเวท
หมวดหมู่:นักมวยสากลชาวฟิลิปปินส์รุ่นเฟเธอร์เวท
หมวดหมู่:บุคคลจากเฮเนรัลซันโตส
มานูเอล เฮซุส เอร์เรรา

มานูเอล เฮซุส เอร์เรรา (Manuel Jesús Herrera) เป็นนักมวยสากลชาวโดมินิกัน เกิดเมื่อ 26 ธันวาคม พ.ศ. 2507 ที่เมืองลาโรมานา สาธารณรัฐโดมินิกัน สถิติการชก  30 ครั้ง ชนะ 21 (น็อก9) เสมอ 2 แพ้ 7 

**เกียรติประวัติ**
 แชมป์ WBC FECARBOX รุ่นไลต์ฟลายเวต
** ชิง 21 สิงหาคม 2536 ชนะคะแนน ฆอร์เฆ ลุยส์ โรมัน ที่สหรัฐ
** ป้องกันแชมป์ครั้งที่1, 23 ตุลาคม 2536 ชนะน็อก ฮูลิโอ เซซาร์ อาเซเบโด ยก 9 ที่สหรัฐ
** ป้องกันแชมป์ครั้งที่2, 5 กุมภาพันธ์ 2537 ชนะน็อก บิกตอร์ เอร์นันเดซ ยก 4 ที่สหรัฐ
** ป้องกันแชมป์ครั้งที่3, 14 พฤษภาคม 2537 ชนะคะแนน เฟร์นันโด มาร์ติเนซ ที่สหรัฐ
** ป้องกันแชมป์ครั้งที่4, 10 มิถุนายน 2538 ชนะคะแนน ฆาบิเอร์ บาร์เกซ ที่สหรัฐ
** ป้องกันแชมป์ครั้งที่5, 12 สิงหาคม 2538 ชนะคะแนน โฮเซ เลาเรอาโน ที่สหรัฐ
** ป้องกันแชมป์ครั้งที่6 และชิงแชมป์  WBA Fedelatin รุ่นไลต์ฟลายเวต 28 ตุลาคม 2538 ชนะคะแนน การ์โลส อัลเบร์โต โรดริเกซ ที่สหรัฐ
** ป้องกันแชมป์ WBA Fedelatin ครั้งที่1, 23 มีนาคม 2539 ชนะคะแนน โฮเซ เกบารา ที่สหรัฐ- เคยชิงแชมป์ต่อไปนี้แต่ไม่สำเร็จ
** ชิงแชมป์ NABF รุ่นฟลายเวตเมื่อ 9 กันยายน 2537 แพ้น็อก แดนนี โรเมโร ยก 12 ที่สหรัฐ
** ชิงแชมป์โลกรุ่นมินิมัมเวต WBA เมื่อ 5 พฤศจิกายน 2537 แพ้คะแนน ชนะ ป.เปาอินทร์ ที่หาดใหญ่
** ชิงแชมป์โลกรุ่นไลต์ฟลายเวต WBC เมื่อ 15 ธันวาคม 2539 แพ้คะแนน สมาน ส.จาตุรงค์ ที่เชียงราย
** ชิงแชมป์โลกรุ่นจูเนียร์ฟลายเวต IBF เมื่อ 30 สิงหาคม 2540 เสมอกับ อานิซ โรกา ที่อินโดนีเซีย
** ชิงแชมป์โลกรุ่นจูเนียร์ฟลายเวต IBF เมื่อ 13 ธันวาคม 2540 แพ้น็อก เมาริซิโอ ปัสตรานา ยก 3 ที่สหรัฐ
** ชิงแชมป์ WBC Continental Americas รุ่นฟลายเวตเมื่อ 19 ธันวาคม 2541 แพ้คะแนน อาเลฆันโดร เฟลิกซ์ มอนติเอล ที่สหรัฐ

**อ้างอิง**
  สถิติการชก boxrec.com date=2013-12-27  
หมวดหมู่:นักมวยสากลชาวโดมินิกัน
ฮูลิโอ โกโรเนล

ฮูลิโอ โกโรเนล (Julio Coronel) นักมวยสากลชาวโคลอมเบีย เกิดเมื่อ 26 สิงหาคม พ.ศ. 2510 ที่เมืองโปโลนูเอโบ จังหวัดอัตลันติโก ประเทศโคลอมเบีย สถิติการชก 49 ครั้ง ชนะ 21 (น็อค 16) เสมอ 1 แพ้ 26

**เกียรติประวัติ**
 แชมป์โคลอมเบียรุ่นไลท์ฟลายเวท (2535)- เคยชิงแชมป์ต่อไปนี้แต่ไม่สำเร็จ
** ชิงแชมป์ WBA Fedelatin รุ่นไลท์ฟลายเวทเมื่อ 23 มิถุนายน 2533 แพ้น็อค ฮวน อันโตนีโอ ทอร์เรส ยก 12 ที่ ปานามา
** ชิงแชมป์โลกรุ่นจูเนียร์ฟลายเวท IBF เมื่อ 13 กันยายน 2539 แพ้น็อค ไมเคิล คาร์บาฮาล ยก 8 ที่ สหรัฐ
** ชิงแชมป์โลกรุ่นไลท์ฟลายเวท WBC เมื่อ 13 เมษายน 2540 แพ้น็อค สมาน ส.จาตุรงค์ ยก 7 ที่ ชัยภูมิ
** ชิงแชมป์ WBC Continental Americas รุ่นฟลายเวทเมื่อ 18 กรกฎาคม 2541 แพ้คะแนน อเลยานโดร เฟลิกซ์ มอนเทียล ที่ สหรัฐ
** ชิงแชมป์ WBA Fedecentro รุ่นซูเปอร์ฟลายเวทเมื่อ 4 ธันวาคม 2542 แพ้คะแนน เกาเตม็อก โกเมซ ที่ สหรัฐ
** ชิงแชมป์โลกรุ่นแบนตัมเวท WBC เมื่อ 1 พฤษภาคม 2545 แพ้คะแนน วีรพล นครหลวงโปรโมชั่น

**อ้างอิง**
  สถิติการชก boxrec.com date=2013-12-27  
หมวดหมู่:นักมวยสากลชาวโคลอมเบีย
หมวดหมู่:แชมป์มวยสากลประเทศโคลอมเบีย
หมวดหมู่:บุคคลจากจังหวัดอัตลันติโก
แอนดี้ ทานาบาส

แอนดี้ ทานาบาส (Andy Tabanas) หรือ อันเดร อาโบส ตานาบาส (Andre Abos Tabanas) นักมวยสากลชาวฟิลิปปินส์ เกิดเมื่อ 30 พฤศจิกายน พ.ศ. 2512 สถิติการชก 47 ครั้ง ชนะ 40 (น็อค 24) เสมอ 2 แพ้ 5  

**ประวัติ**
ทานาบาสขึ้นชกมวยสากลครั้งแรกเมื่อ 29 เมษายน พ.ศ. 2532 ชนะน็อค เซอร์จิโอ อัลโกบาร์ ยก 2 จากนั้นขึ้นชกชนะรวด รวมทั้งชนะคะแนน อีริค ชาเวซ และโจ คอนสแตนติโนด้วย จากนั้น ทานาบาสเดินทางมาชิงแชมปืโลกรุ่นมินิฟลายเวท IBF ในไทยเมื่อ 21 ตุลาคม พ.ศ. 2534 ซึ่งทานาบาสเป็นฝ่ายแพ้คะแนนฟ้าลั่น ลูกมิ่งขวัญไป จากนั้น ทานาบาสยังขึ้นชกชนะอย่างต่อเนื่อง และได้ไปชกมวยที่ญี่ปุ่นใช้ชื่อว่า ตานาบาส โอตสุกะ ซึ่งชกชนะที่ญี่ปุ่นถึง 6 ครั้ง แพ้ 1 ในที่สุด ทานาบาสได้ชิงแชมป์โลกอีกครั้งเมื่อ 1 เมษายน พ.ศ. 2538 โดยขึ้นชิงแชมป์โลกรุ่นสตรอเวท WBC ในฐานะรองแชมป์โลกอันดับ 3 สภามวยโลก ปรากฏว่าเป็นฝ่ายแพ้ทีเคโอ​ริการ์โด โลเปซในยกที่ 12
หลังจากนั้น ทานาบาสยังคงขึ้นชกชนะอย่างต่อเนื่อง รวมทั้งชนะน็อคนิกโก้ โธมัส ยก 2 ที่ ญี่ปุ่น ชนะคะแนนโดยเทคนิคแมนนี่ เมลชอร์ ชนะคะแนนเจอรี่ ปาฮายาไฮ ต่อมา ใน พ.ศ. 2542 ทานาบทสเดินทางไปชกที่สหรัฐ จนได้ครองแชมป์ WBO เอเชียรุ่นไลท์ฟลายเวท ชนะน็อค อากุส เรย์ ยก 6 ที่ สหรัฐ เมื่อ 25 พฤษภาคม พ.ศ. 2543 จากนั้น ทานาบาสได้ขึ้นชิงแชมป์โลกรุ่นไลท์ฟลายเวท WBO ที่ว่างถึงสองครั้งแต่ไม่สำเร็จ โดยชิงครั้งแรกเมื่อ 3 กุมภาพันธ์ พ.ศ. 2544 เสมอกับ ฟ้าลั่น ศักดิ์กรีรินทร์ และได้ชิงอีกครั้งเมื่อ 14 เมษายน พ.ศ. 2544 แพ้น็อค เนลสัน เดียบปา ยก 11 จากนั้น ทานาบาสได้แขวนนวมไป

**เกียรติประวัติ**
 แชมป์ WBO เอเชียรุ่นไลท์ฟลายเวท
** ชิง 25 พฤษภาคม 2543 ชนะน็อค อากุส เรย์ ยก 6 ที่ ฮาวาย- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นมินิฟลายเวท IBF เมื่อ 21 ตุลาคม 2534 แพ้คะแนน ฟ้าลั่น ลูกมิ่งขวัญ ที่ เวทีราชดำเนิน
** ชิงแชมป์โลกรุ่นสตรอเวท WBC เมื่อ 1 เมษายน 2538 แพ้น็อค ริการ์โด โลเปซ ยก 12 ที่ สหรัฐ
** ชิงแชมป์โลกรุ่นจูเนียร์ฟลายเวท WBO เมื่อ 3 กุมภาพันธ์ 2544 เสมอกับ ฟ้าลั่น ศักดิ์กรีรินทร์ ที่ สหรัฐ
** ชิงแชมป์โลกรุ่นจูเนียร์ฟลายเวท WBO เมื่อ 14 เมษายน 2544 แพ้น็อค เนลสัน เดียปปา ยก 11 ที่ สหรัฐ

**อ้างอิง**
  สถิติการชก boxrec.com date=2013-04-12  

หมวดหมู่:นักมวยสากลชาวฟิลิปปินส์รุ่นมินิมัมเวท
หมวดหมู่:นักมวยสากลชาวฟิลิปปินส์รุ่นไลท์ฟลายเวท
หมวดหมู่:แชมป์ WBO เอเชีย
หมวดหมู่:บุคคลจากเซบู (เมือง)
หมวดหมู่:ภาพยนตร์ที่สร้างจากหนังสือการ์ตูน

หมวดหมู่:ภาพยนตร์แบ่งตามแหล่งที่มา
หมวดหมู่:ภาพยนตร์ที่สร้างจากหนังสือ
จังหวัดกว๋างบิ่ญ

กว๋างบิ่ญ (Quảng Bình) เป็นจังหวัดที่ตั้งอยู่ภาคกลางตอนบนของประเทศเวียดนาม เป็นจังหวัดที่มีแผ่นดินแคบที่สุดของเวียดนาม และเป็นจังหวัดที่เดินทางจากไทยไปใกล้ที่สุด คือระยะทาง 145 กิโลเมตรจากจังหวัดนครพนม

**ภูมิศาสตร์**
ทิศตะวันตกติดกับชายแดนประเทศลาว ทิศตะวันออกเป็นทะเล มีชายหาดที่มีชื่อเสียงคือ หาดด๊าหญัย (Đá Nhảy) และหาดเหญิตเหละ (Nhật Lệ)

**รูปภาพอื่น **

**ดูเพิ่ม**
 ถ้ำเซินด่อง- ถ้ำเทียนเดื่อง- อุทยานแห่งชาติฟ็องญา-แก๋บ่าง

**อ้างอิง**

**แหล่งข้อมูลอื่น**
  Quảng Bình Today-  Quang Binh NEWS Tin Tuc Quảng Bình-  Official website of the Quảng Bình province People's Committee-  Quảng Bình News
หมวดหมู่:จังหวัดกว๋างบิ่ญ
กว๋างบิ่ญ
วิกิพีเดียภาษาซองคา

โลโก้ของวิกิพีเดียภาษาซองคา
วิกิพีเดียภาษาซองคา เป็นวิกิพีเดียที่จัดทำในฉบับภาษาซองคา ปัจจุบันวิกิพีเดียภาษาซองคามีบทความ 192 บทความ (20 มิถุนายน พ.ศ. 2559)

**โลโก้**

**แหล่งข้อมูลอื่น**
  วิกิพีเดียภาษาซองคา
ซองคา
ส่วนปลายของกระดูกอัลนา

ส่วนปลายของกระดูกอัลนา เป็นส่วนของกระดูกอัลนาที่มีลักษณะเล็ก ซึ่งมีปุ่มนูน 2 อัน อันแรกอยู่ทางด้านข้างมีขนาดใหญ่กว่า รูปร่างกลม เป็นข้อต่อกับกระดูกอื่น เรียกว่า ปุ่มหัวกระดูกอัลนา (head of the ulna) อีกอันหนึ่งอยู่ทางด้านใกล้กลาง ไม่เป็นพื้นผิวข้อต่อ เรียกว่าสไตลอยด์ โพรเซส (styloid process)- ปุ่มหัวกระดูกอัลนา (head of ulna) เป็นพื้นผิวข้อต่อ ส่วนหนึ่งมีลักษณะกลม ชี้ลงล่าง ต่อกับพื้นผิวด้านบนของแผ่นรองข้อต่อรูปสามเหลี่ยม (triangular articular disk) ซึ่งแบ่งระหว่างปุ่มหัวกระดูกและข้อมือ ในขณะที่อีกส่วนจะชี้ไปทางด้านข้าง มีลักษณะแคบ นูน จะต่อกับรอยเว้าอัลนา (ulnar notch) บนกระดูกเรเดียส เพื่อประกอบเป็นข้อต่อเรดิโออัลนาส่วนปลาย (Distal radioulnar joint)- สไตลอยด์ โพรเซสของกระดูกอัลนา (Styloid process) เป็นส่วนยื่นเล็กๆ ที่ยื่นออกมาทางด้านหลังและด้านใกล้กลางของกระดูก ส่วนยื่นนี้จะชี้ลงล่างต่ำกว่าหัวกระดูกอัลนาเล็กน้อย มีลักษณะกลม ซึ่งเป็นจุดเกาะของเอ็นอัลนาคอลแลทเทอรัล (Ulnar collateral ligament) ซึ่งเป็นเอ็นส่วนหนึ่งของข้อมือ
ปุ่มหัวกระดูกอัลนาแยกออกจากสไตลอยด์ โพรเซสโดยรอยเว้าซึ่งเป็นจุดเกาะของยอดของแผ่นรองข้อต่อรูปสามเหลี่ยม (triangular articular disk) และทางด้านหลังโดยร่องตื้นๆ สำหรับเอ็นกล้ามเนื้อเอกซ์เทนเซอร์ คาร์ไพ อัลนาริส (extensor carpi ulnaris) 

**ภาพอื่นๆ**
หมวดหมู่:กระดูกของรยางค์บน
ปุ่มหัวกระดูกอัลนา

ปุ่มหัวกระดูกอัลนา (Head of ulna) เป็นพื้นผิวข้อต่อ ส่วนหนึ่งมีลักษณะกลม ชี้ลงล่าง ต่อกับพื้นผิวด้านบนของแผ่นรองข้อต่อรูปสามเหลี่ยม (triangular articular disk) ซึ่งแบ่งระหว่างปุ่มหัวกระดูกและข้อมือ ในขณะที่อีกส่วนจะชี้ไปทางด้านข้าง มีลักษณะแคบ นูน จะต่อกับรอยเว้าอัลนา (ulnar notch) บนกระดูกเรเดียส เพื่อประกอบเป็นข้อต่อเรดิโออัลนาส่วนปลาย (Distal radioulnar joint)

**แหล่งข้อมูลอื่น**
 http://academic.wsc.edu/faculty/jatodd1/351/ulna_radius.jpg date=2008-12-17 
หมวดหมู่:กระดูกของรยางค์บน
สไตลอยด์ โพรเซสของกระดูกอัลนา

สไตลอยด์ โพรเซสของกระดูกอัลนา (Styloid process) เป็นส่วนยื่นเล็กๆ ที่ยื่นออกมาทางด้านหลังและด้านใกล้กลางของกระดูกอัลนา ส่วนยื่นนี้จะชี้ลงล่างต่ำกว่าหัวกระดูกอัลนาเล็กน้อย มีลักษณะกลม ซึ่งเป็นจุดเกาะของเอ็นอัลนาคอลแลทเทอรัล (Ulnar collateral ligament) ซึ่งเป็นเอ็นส่วนหนึ่งของข้อมือ
ปุ่มหัวกระดูกอัลนาแยกออกจากสไตลอยด์ โพรเซสโดยรอยเว้าซึ่งเป็นจุดเกาะของยอดของแผ่นรองข้อต่อรูปสามเหลี่ยม (triangular articular disk) และทางด้านหลังโดยร่องตื้นๆ สำหรับเอ็นกล้ามเนื้อเอกซ์เทนเซอร์ คาร์ไพ อัลนาริส (extensor carpi ulnaris)

**แหล่งข้อมูลอื่น**
 lesson4bonesofantforearm
หมวดหมู่:กายวิภาคศาสตร์ของรยางค์บน
หมวดหมู่:กระดูกของรยางค์บน
แม่แบบ:เหตุการณ์ปัจจุบัน/2551 เมษายน 15

* สายการบินเดลต้าแอร์ไลน์ ได้รวมบริษัทกับนอร์ทเวสต์แอร์ไลน์ โดยยังคงใช้ชื่อว่า"เดลต้าแอร์ไลน์" ซึ่งส่งผลให้เป็นสายการบินที่ใหญ่ที่สุดในโลก โดยมีฮับอยู่ที่เมืองแอตแลนตาในรัฐจอร์เจีย  (ซีเอ็นเอ็น)
}
ธงชาติเซียร์ราลีโอน

ธงชาติเซียร์ราลีโอน เริ่มใช้อย่างเป็นทางการเมื่อวันที่ 27 เมษายน พ.ศ. 2504 อันเป็นวันประกาศเอกราชจากสหราชอาณาจักร มีลักษณะตามที่กำหนดในรัฐธรรมนูญไว้ว่า ธงนี้เป็นธงสามสีแบ่งตามแนวนอน ประกอบด้วยแถบสีเขียว สีขาว และสีฟ้า สัดส่วนธงโดยรวมกว้าง 6 ส่วน ยาว 9 ส่วน  
ความหมายของสีต่างๆ ในธงชาติ ประกอบด้วย สีเขียวซึ่งหมายถึงภูเขา เกษตรกรรม และทรัพยากรธรรมชาติ สีฟ้าซึ่งได้แก่ความหวังต่อสันติภาพ และสีขาวอันเป็นสัญลักษณ์ของความยุติธรรมและความสามัคคี

**อ้างอิง**

**ดูเพิ่ม**
 เพลงชาติเซียร์ราลีโอน

**แหล่งข้อมูลอื่น**
 title=ธงชาติเซียร์ราลีโอน-  ธงชัยเฉลิมพลประจำกองทัพบกเซียร์ราลีโอน date=2011-06-25 
ซเยร์ราลีโอน
หมวดหมู่:สัญลักษณ์ของประเทศเซียร์ราลีโอน
หวาง ตู้หลู

หวาง ตู้หลู (p=Wáng Dùlú, 2452-2520) เป็นนักเขียนนิยายกำลังภายในคนจีน เขียนออกมา 30 เรื่องได้
นิยายเรื่อง เสือหมอบมังกรซุ่ม ที่เขาเขียน ถูกทำออกมาเป็นภาพยนตร์ เรื่อง พยัคฆ์ระห่ำ มังกรผยองโลก
ซึ่งประสบความสำเร็จมากในสหรัฐอเมริกา ได้รับรางวัลออสการ์ 4 รางวัล ในปี พ.ศ. 2543
หหวางตู้หลู่
วิกิพีเดียภาษาเขมร

โลโก้วิกิพีเดียภาษาเขมร
วิกิพีเดียภาษาเขมร (វិគីភីឌា) เป็นสารานุกรมวิกิพีเดียที่จัดทำในฉบับภาษาเขมร ปัจจุบันมีบทความประมาณ 4,459 บทความ (1 เมษายน 2558)

**โลโก้**

**แหล่งข้อมูลอื่น**
  วิกิพีเดียภาษาเขมร
เขมร
วิกิพีเดียภาษาลาว

โลโก้ของวิกิพีเดียภาษาลาว
วิกิพีเดียภาษาลาวเป็นสารานุกรมวิกิพีเดียที่จัดทำขึ้นในภาษาลาว เริ่มสร้างเมื่อวันที่ 20 กรกฎาคม พ.ศ. 2546 ปัจจุบันมีบทความมากกว่า 3,581 บทความ (28 ธันวาคม พ.ศ. 2563)

**แหล่งข้อมูลอื่น**
  วิกิพีเดียภาษาลาว
ล
ธงชาติเซเชลส์

ธงชาติเซเชลส์ เป็นธงรูปสี่เหลี่ยมผืนผ้า กว้าง 1 ส่วน ยาว 2 ส่วน พื้นธงแบ่งเป็นรัศมี 5 เส้นจากมุมธงล่างด้านคันธงไปยังด้านปลายธง เรียงเป็นสีน้ำเงิน สีเหลือง สีแดง สีขาว และสีเขียว เป็นลำดับตามเข็มนาฬิกา เริ่มใช้อย่างเป็นทางการเมื่อวันที่ 18 มิถุนายน พ.ศ. 2539 
ความหมายของสัญลักษณ์ต่างๆ ในธงนั้น สีน้ำเงินหมายถึงท้องฟ้าและมหาสมุทรที่โอบล้อมหมู่เกาะเซเชลล์  สีเหลืองหมายถึงดวงอาทิตย์อันเป็นที่มาของแสงสว่างและชีวิต  สีแดงคือสีของประชาชน และความเด็ดเดี่ยวในการทำงานเพื่อชาติในอนาคตด้วยความรักและสามัคคี  สีขาวได้แก่ความยุติธรรมทางสังคมและความปรองดองในชาติ  สีเขียวหมายถึงผืนแผ่นดินและธรรมชาติ  ลักษณะของแถบสีต่างๆ ที่เป็นเส้นเฉียง แสดงความหมายถึงพลวัตของประเทศเกิดใหม่ที่จะก้าวไปสู่อนาคต
เดิมธงชาติเซเชลส์แบบแรกที่ประกาศใช้เมื่อได้รับเอกราชจากสหราชอาณาจักรในวันที่ 29 มิถุนายน  พ.ศ. 2519 มีลักษณะเป็นธงสี่เหลี่ยมผืนผ้า ภายในแบ่งเป็น 4 ส่วนด้วยกากบาทสีขาว ช่องบนและช่องล่างที่ถูกแบ่งนั้นเป็นพื้นสีน้ำเงิน ส่วนช่องซ้ายและช่องขวาเป็นพื้นสีส้ม  ต่อมาในเดือนมิถุนายน พ.ศ. 2520 เมื่อมีประธานาธิบดีเจมส์ แมนแชม ถูกโค่นอำนาจโดยฟรองซ์-อัลแบรต์ เรเน ผู้นำพรรคการเมืองฝ่ายตรงข้าม ธงชาติจึงถูกเปลี่ยนเป็นธงสี่เหลี่ยมผืนผ้า ตอนบนเป็นสีส้ม ตอนล่างสีเขียว ทั้งสองสีถูกแบ่งด้วยแนวเส้นคดสีขาว ซึ่งเป็นธงของพรรคเซเชลล์ พีเพิล ยูไนเต็ด และได้ใช้สืบมาจนถึงปี พ.ศ. 2539 จึงได้เปลี่ยนมาเป็นธงแบบปัจจุบัน

**แหล่งข้อมูลอื่น**
 title=ธงชาติเซเชลส์-  ประวัติธงชาติเซเชลส์ date=2007-06-20 
ซเชลส์
หมวดหมู่:สัญลักษณ์ของประเทศเซเชลส์
เบอร์นาร์ด เฮอร์มานน์

เบอร์นาร์ด เฮอร์มานน์ (Bernard Herrmann) (29 มิถุนายน ค.ศ. 1911 - 24 ธันวาคม ค.ศ. 1975) เป็นนักประพันธ์ดนตรีประกอบภาพยนตร์ที่มีชื่อเสียง  โดยเฉพาะดนตรีประกอบภาพยนตร์ของอัลเฟร็ด ฮิตช์ค็อกหลายเรื่อง เช่น เรื่อง Psycho (ไซโค - ปี 1960) Vertigo (พิศวาสหลอน - ปี 1958) North by Northwest (ปี 1959) The Man Who Knew Too Much (ปี 1956)   นอกจากนี้ยังเป็นผู้ประพันธ์ดนตรีประกอบภาพยนตร์เรื่อง Citizen Kane (1941), Anna and the King of Siam (1946), Cape Fear (1962)  รวมทั้งภาพยนตร์ของ ฟรองซัว ทรุฟโฟต์ Fahrenheit 451 (1966)  และ มาร์ติน สกอร์เซซี Taxi Driver (1976)  และดนตรีประกอบละครวิทยุ The War of the Worlds ฉบับของ ออร์สัน เวลส์ ในปี ค.ศ. 1938
เบอร์นาร์ด เฮอร์มานน์ ได้รับรางวัลออสการ์จากภาพยนตร์เรื่อง The Devil and Daniel Webster ในปี ค.ศ. 1941 และรางวัลบาฟตา จากเรื่อง Taxi Driver ในปี ค.ศ. 1976

**แหล่งข้อมูลอื่น**
 The Bernard Herrmann Estate- The Bernard Herrmann Society-  name =  Bernard Herrmann - Bernard Herrmann papers date=2008-05-09 , at the University of California, Santa Barbara Library.- Bernard Herrmann at Soundtrackguide.net
1975
หมวดหมู่:นักแต่งเพลงชาวอเมริกัน
หมวดหมู่:นักประพันธ์ดนตรีประกอบภาพยนตร์
หมวดหมู่:ชาวอเมริกันเชื้อสายยิว
หมวดหมู่:นักแต่งเพลงชาวอเมริกัน

หมวดหมู่:นักแต่งเพลงแบ่งตามสัญชาติ
หมวดหมู่:นักดนตรีชาวอเมริกัน
หมวดหมู่:ชาวอเมริกันแบ่งตามอาชีพ
หมวดหมู่:นักแต่งเพลงแบ่งตามสัญชาติ

นักแต่งเพลงแบ่งตามสัญชาติหรือแหล่งกำเนิด
:หมวดหมู่:กลุ่มดนตรีแบ่งตามสัญชาติ
:หมวดหมู่:นักดนตรีแบ่งตามสัญชาติ
หมวดหมู่:ดนตรีแบ่งตามสัญชาติ
หมวดหมู่:นักแต่งเพลง
หมวดหมู่:หมวดหมู่แบ่งตามสัญชาติ
ขามนุษย์

ขาของมนุษย์ (human leg) หมายถึง รยางค์ล่าง (lower limb) ของร่างกายมนุษย์ นับตั้งแต่สะโพก (hip) ไปจนถึงข้อเท้า (ankle) ได้แก่ ต้นขา (thigh) , เข่า (knee) , ปลายขา (cnemis)  กระดูกที่ใหญ่ที่สุดในร่างกายมนุษย์คือ กระดูกต้นขา (femur) ก็อยู่ในขาด้วย
ในทางกายวิภาคศาสตร์มนุษย์ ขาเป็นส่วนหนึ่งของรยางค์ล่างที่อยู่ระหว่างเข่าและข้อเท้า (ส่วนที่อยู่เหนือขึ้นไปจนถึงสะโพกจะเรียกว่า ต้นขา) ส่วนบริเวณที่เราเรียกกันทั่วไปว่า ขา คือนับตั้งแต่สะโพกตลอดถึงข้อเท้าจะใช้ว่า "รยางค์ล่าง" (lower limb) ซึ่งในบทความนี้จะใช้นิยามของ ขา ตามที่เรียกกันทั่วไป
ส่วนของขาที่นับจากเข่าถึงข้อเท้าเรียกว่า ปลายขา (cnemis หรือ crus)  โดยส่วนหลังเรียกว่า น่อง (calf) และส่วนหน้าเรียกว่า แข้ง (shin)
ในหลายวัฒนธรรม ขาเป็นอุปมาถึงความแข็งแรงหรือการเคลื่อนที่ ขาอาจหมายความถึงส่วนประกอบของสิ่งของที่ทำหน้าที่รองรับ เช่น ขาเก้าอี้ เป็นต้น

**หน้าที่**
ขาทำหน้าที่ในการยืน, การเดิน, การกระโดด, การเตะ และหน้าที่อื่นๆ ที่คล้ายคลึงกัน ขานับเป็นส่วนประกอบที่สำคัญของน้ำหนักมนุษย์

**กายวิภาคศาสตร์**
กล้ามเนื้อของปลายขาของมนุษย์

**กระดูกของรยางค์ล่าง**
 กระดูกต้นขา (femur)- กระดูกสะบ้า (patella)- กระดูกแข้ง (tibia)- กระดูกน่อง (fibula)

**กล้ามเนื้อของรยางค์ล่าง**

**กล้ามเนื้อของปลายขา**
 กล้ามเนื้อพอพลิเทียส (Popliteus)
พื้นที่ด้านหน้าปลายขา (anterior compartment)- กล้ามเนื้อทิเบียลิส แอนทีเรียร์ (Tibialis anterior)- กล้ามเนื้อเอกซ์เทนเซอร์ ดิจิทอรุม ลองกัส (Extensor digitorum longus)- กล้ามเนื้อเอกซ์เทนเซอร์ ฮาลูซิส ลองกัส (Extensor hallicus longus)- กล้ามเนื้อพีโรเนียส เทอร์เชียส (Fibularis tertius)
พื้นที่ด้านหลังปลายขา (posterior compartment)- กล้ามเนื้อแกสตรอคนีเมียส (Gastrocnemius)- กล้ามเนื้อแพลนทาริส (Plantaris)- กล้ามเนื้อโซเลียส (Soleus)
(กล้ามเนื้อทั้งหมดนี้มีจุดเกาะปลายที่กระดูกส้นเท้า (calcaneus) โดยเอ็นร้อยหวาย (Achilles' tendon))
พื้นที่ด้านหลังปลายขาชั้นลึก (deep posterior compartment)- กล้ามเนื้อทิเบียลิส โพสทีเรียร์ (Tibialis posterior)- กล้ามเนื้อเฟลกเซอร์ ดิจิทอรุม ลองกัส (Flexor digitorum longus)- กล้ามเนื้อเฟลกเซอร์ ฮาลูซิส ลองกัส (Flexor hallicus longus)
พื้นที่ด้านข้างปลายขา (lateral compartment)- กล้ามเนื้อพีโรเนียส ลองกัส (Fibularis longus)- กล้ามเนื้อพีโรเนียส เบรวิส (Fibularis brevis)

**หลอดเลือดของขา**

**หลอดเลือดแดง**
 หลอดเลือดแดงต้นขา (Femoral artery)- หลอดเลือดแดงต้นขาชั้นลึก (Profunda femoris)- หลอดเลือดแดงต้นขาชั้นตื้น (Superficial femoral artery)- หลอดเลือดแดงขาพับ (Popliteal artery)- หลอดเลือดแดงทิเบียล (Tibial artery)
** หลอดเลือดแดงแอนทีเรียร์ทิเบียล (Anterior tibial artery)
** หลอดเลือดแดงโพสทีเรียร์ทิเบียล (Posterior tibial artery)- หลอดเลือดแดงพีโรเนียล (Fibular artery)- หลอดเลือดแดงอาร์คูเอท (Arcuate artery)

**หลอดเลือดดำ**
 หลอดเลือดดำซาฟีนัสเส้นใหญ่ (Greater saphenous vein)- หลอดเลือดดำซาฟีนัสเส้นเล็ก (Lesser saphenous vein)- หลอดเลือดดำต้นขา (Femoral vein)- หลอดเลือดดำขาพับ (Popliteal vein)- หลอดเลือดดำแอนทีเรียร์ทิเบียล (Anterior tibial vein)- หลอดเลือดดำโพสทีเรียร์ทิเบียล (Posterior tibial vein)- หลอดเลือดดำพีโรเนียล (Fibular vein)

**อ้างอิง**

**แหล่งข้อมูลอื่น**
  Human leg fractures date=2011-08-09 
หมวดหมู่:การเคลื่อนที่
หมวดหมู่:กายวิภาคศาสตร์ของรยางค์ล่าง
ธงชาติเกิร์นซีย์

ไฟล์:Flag of Guernsey.svg|thumb|250px|23px ธงชาติเกิร์นซีย์ สัดส่วนธง 2:3
ไฟล์:Civil_Ensign_of_Guernsey.svg|thumb|250px|23px ธงเรือพลเรือนเกิร์นซีย์ สัดส่วนธง 1:2
ธงชาติเกิร์นซีย์ ในปัจจุบันเป็นธงพื้นสีขาวมีกางเขนแห่งเซนต์จอร์จสีแดง กลางรูปนั้นมีกางเขนสีทองขนาดเล็กซ้อนทับอีกชั้นหนึ่ง เริ่มใช้มาตั้งแต่ปี พ.ศ. 2528 เนื่องจากว่าก่อนหน้านี้อังกฤษกับเกิร์นซีย์ใช้ธงเซนต์จอร์จเป็นสัญลักษณ์ของเหมือนกัน ทำให้เกิดความสับสนในยามที่แสดงธงในพิธีการแข่งขันกีฬาต่างๆ ธงนี้ออกแบบโดยคณะกรรมาธิการตรวจสอบเรื่องธงชาติเกิร์นซีย์ ซึ่งมีเซอร์เกรแฮม ดอเรย์ เป็นประธาน และได้ชักขึ้นครั้งแรกเมื่อวันที่ 15 กุมภาพันธ์ พ.ศ. 2528 โดยรูปกางเขนสีทองที่เพิ่มลงในธงนั้นหมายถึงพระเจ้าวิลเลียมที่ 1 แห่งอังกฤษ, ดยุคแห่งนอร์ม็องดี ซึ่งกล่าวกันว่าพระองค์ได้ใช้ธงรูปกางเขนทองซึ่งได้รับประทานมาจากสมเด็จพระสันตะปาปาอเล็กซานเดอร์ที่ 2 ในการรบที่เฮสติ้งส์ (Battle of Hastings)  สำหรับธงเรือพลเรือนนั้น ใช้ธงเรือแบบสหราชอาณาจักรพื้นแดงมีกางเขนสีทองดังกล่าวเป็นสัญลักษณ์

**อ้างอิง**

**แหล่งข้อมูลอื่น**
  title=ธงชาติเกิร์นซีย์
หมวดหมู่:ธงประจำดินแดนอาณานิคมของสหราชอาณาจักร
หมวดหมู่:เกิร์นซีย์
หมวดหมู่:ธงชาติประเทศในทวีปยุโรป
สารบบเว็บ

สารบบเว็บ หรือ เว็บไดเรกทอรี (web directory) หมายถึงสารบบหนึ่งบนเวิลด์ไวด์เว็บ ที่เชื่อมโยงกับเว็บไซต์อื่นและแบ่งแยกหมวดหมู่ไว้สำหรับการเชื่อมโยงเหล่านั้น
สารบบเว็บไม่ใช่เสิร์ชเอนจิน และไม่แสดงรายการเว็บเพจจากคำหลัก (keyword) แทนที่จะเป็นเช่นนั้น สารบบเว็บจะแสดงรายการเว็บไซต์ตามหมวดหมู่และหมวดหมู่ย่อย ซึ่งการจัดหมวดหมู่นี้แบ่งตามประเภทของเว็บไซต์ทั้งเว็บ มากกว่าการแบ่งทีละหน้าหรือการแบ่งโดยกลุ่มของคำหลัก เว็บไซต์ต่างๆ มักจำกัดให้จัดอยู่ในหมวดหมู่เพียงไม่กี่หมวดหมู่เท่านั้น สารบบเว็บมักอนุญาตให้เจ้าของเว็บไซต์สามารถเพิ่มรายชื่อเว็บไซต์ได้โดยตรง และมีผู้แก้ไขกลั่นกรองข้อมูลเพิ่มเติมอีกชั้นหนึ่ง
สารบบอาร์เอสเอส (RSS directory) มีลักษณะคล้ายกับสารบบเว็บ แต่เป็นการรวบรวมแหล่งข้อมูลป้อนเข้าสำหรับอาร์เอสเอส แทนที่จะป็นการเชื่อมโยงไปยังเว็บไซต์

**ขอบเขตของรายการ**
สารบบเว็บ หรือ "เว็บไดเร็คทอรี่" ส่วนมากมีขอบเขตที่ไม่เฉพาะเจาะจง และแสดงรายการเว็บไซต์ข้ามหมวดหมู่ ภูมิภาค และภาษาอย่างกว้างขวาง แต่ก็มีสารบบเว็บจำนวนมากที่สงวนไว้สำหรับภูมิภาคจำกัด ภาษาเดียว หรือส่วนของผู้ชำนาญเฉพาะทาง เป็นต้น ประเภทหนึ่งในจำนวนนี้ที่มีอยู่จริงเช่น สารบบการเลือกซื้อ (shopping directory) จะรวบรวมเว็บไซต์เฉพาะที่เกี่ยวข้องกับการพาณิชย์อิเล็กทรอนิกส์
สารบบเว็บแห่งหนึ่งซึ่งเป็นที่รู้จักกันดีเช่น Open Directory Project (ODP) ซึ่งมีความสำคัญเนื่องจากการแบ่งหมวดหมู่ที่สามารถขยายเพิ่มเติมไปได้เรื่อยๆ มีรายการเว็บไซต์จำนวนมาก และเป็นเนื้อหาเสรีที่สามารถนำไปใช้โดยเสิร์ชเอนจินและสารบบเว็บอื่นๆ
อย่างไรก็ตาม ข้อถกเถียงเกี่ยวกับคุณภาพของสารบบและฐานข้อมูลก็ยังคงดำเนินอยู่ ดังเช่นในเสิร์ชเอนจินที่ใช้เนื้อหาของ ODP โดยไม่มีการรวมเข้ากับสิ่งที่เป็นจริง และการทดลองบางอย่างที่ใช้การกระจายข้อมูล (data clustering) มีความพยายามหลายอย่างเรื่อยมาที่จะทำให้การพัฒนาสารบบสามารถทำได้ง่ายขึ้น อาทิการส่งข้อมูลเว็บไซต์ที่เกี่ยวข้องถึงกันโดยอัตโนมัติด้วยสคริปต์หรือโปรแกรม เมื่อไม่นานมานี้ซอฟต์แวร์ทางสังคม (social software) ได้ใช้เทคนิคใหม่โดยการใช้แท็ก (tag) เข้ามาช่วยในการจัดแบ่งหมวดหมู่
สารบบเว็บมีคุณลักษณะของการแสดงรายการที่แตกต่างกันไป ซึ่งมักขึ้นอยู่กับการจ่ายค่าธรรมเนียมเพิ่มเติมเพื่อให้ได้คุณลักษณะใหม่ ตัวอย่างเช่น- รายการแบบฟรี – คุณลักษณะนี้ไม่ต้องเสียค่าใช้จ่ายใดๆ สำหรับการเรียกดูรายชื่อเว็บไซต์- รายการแบบจ่าย – อาจเป็นค่าธรรมเนียมจ่ายครั้งเดียวหรือจ่ายเพื่อต่ออายุ สำหรับการเรียกดูรายชื่อเว็บไซต์- ลิงก์เชื่อมโยงกลับ – เป็นลิงก์ที่กลับมายังสารบบเว็บสำหรับเพิ่มลงในเนื้อหาเว็บไซต์ เพื่อให้เว็บไซต์นั้นมีตัวตนอยู่ในสารบบและสามารถเก็บสถิติได้- ไม่อนุญาตให้ตามลิงก์ – คุณลักษณะนี้เป็นตัวบ่งบอกเสิร์ชเอนจินว่าไม่ให้วิ่งตามลิงก์ออกไปเว็บไซต์อื่น โดยการใส่คุณสมบัติ rel="nofollow" เป็นต้น- รายการผู้สนับสนุน – ลิงก์ของเว็บไซต์จะอยู่ในตำแหน่งพิเศษในหมวดหมู่ซึ่งจะสังเกตเห็นได้ชัดเจนกว่าตำแหน่งปกติ- การประมูลตำแหน่ง – การแสดงรายชื่อในตำแหน่งพิเศษจะต้องประมูลเพื่อให้ได้มา- ลิงก์ในเครือ – สารบบเว็บจะเป็นผู้จ่ายค่าคอมมิชชันให้ผู้ที่สามารถดึงลูกค้าเข้ามาสมัครกับเว็บไซต์ที่ลงทะเบียนไว้

**อ้างอิง**
ตัวอย่างเว็บไดเร็กทอรี่แบบเสียค่าใช้จ่าย 

หมวดหมู่:เวิลด์ไวด์เว็บ
108

108 (หนึ่งร้อยแปด) เป็น จำนวนธรรมชาติ อยู่ถัดจาก 107 (หนึ่งร้อยเจ็ด) และอยู่ก่อนหน้า 109 (หนึ่งร้อยเก้า)

**ความหมาย**
 108 เป็นเลขอะตอมของ ฮัสเซียม

**ในทางคณิตศาสตร์**
หมวดหมู่:จำนวนเต็ม
109

109 (หนึ่งร้อยเก้า) เป็น จำนวนธรรมชาติ อยู่ถัดจาก 108 (หนึ่งร้อยแปด) และอยู่ก่อนหน้า 110 (หนึ่งร้อยสิบ)

**ความหมาย**
 109 เป็นเลขอะตอมของ ไมต์เนเรียม- บ้านเลขที่ 109
หมวดหมู่:จำนวนเต็ม
จูลี แอนดรูส์

คุณหญิงจูลี่ เอลิซาเบท แอนดรูส์ (อังกฤษ: Dame Julia Elizabeth Andrews, DBE; เกิดวันที่ 1 ตุลาคม ปี ค.ศ. 1935) เธอเป็นหนึ่งในนักแสดงหญิงเพียงไม่กี่คน ที่ถูกจัดอันดับว่าเป็น 1 ใน 10 นักแสดงหญิงที่ยอดเยี่ยมที่สุดของโลกตลอดกาล เธอเป็นนักร้อง นักแสดงชาวอังกฤษ ที่มีชื่อเสียงจากละครบรอดเวย์เรื่อง My Fair Lady (ชื่อไทย บุษบาริมทาง ปี 1956) และ Camelot (ปี 1960) และภาพยนตร์เพลง เรื่อง Mary Poppins (ชื่อไทย แมรี่ ป๊อปปินส์ ปี 1964) และ The Sound of Music (ชื่อไทย มนต์รักเพลงสวรรค์ ปี 1965) จูลี แอนดรูส์ ได้รับรางวัลการแสดงมากมาย ทั้งรางวัลออสการ์ รางวัลเอมมี รางวัลลูกโลกทองคำ รางวัลบาฟตา และอยู่ในวงการบันเทิงมากกว่า 70 ปี
จูลี่ เอลิซาเบท แอนดรูว์ส มีชื่อเดิมว่า จูลี่ เอลิซาเบท เวลส์ เกิดในครอบครัวนักแสดง ที่เซอร์เรย์ ประเทศอังกฤษ เข้าสู่วงการแสดงครั้งแรกเมื่ออายุ 10 ปี ในการแสดงของครอบครัว และเริ่มร้องเพลงโอเปร่าเมื่ออายุ 12 ปี ที่ลอนดอน
เธอเริ่มแสดงบรอดเวย์ ที่นิวยอร์กเป็นครั้งแรก เมื่อวันที่ 30 กันยายน ค.ศ. 1954 ก่อนจะถึงวันเกิดอายุครบ 19 ปี และได้ร่วมการแสดงของบิง ครอสบี ในปีถัดมา ในปี ค.ศ. 1956 เธอได้รับบทนำในละครบรอดเวย์เรื่อง My Fair Lady (บุษบาริมทาง) ดัดแปลงจากบทประพันธ์ของ จอร์จ เบอร์นาร์ด ชอว์ คู่กับ เร็กซ์ แฮริสัน รับบทซินเดอเรลลา ในละครโทรทัศน์ความยาว 60 นาที ของร็อดเจอร์ส และแฮมเมอร์สไตน์ แสดงสดทางสถานี ซีบีเอส ในปี ค.ศ. 1957 และละครบรอดเวย์เรื่อง Camelot ดัดแปลงจากตำนานเรื่องกษัตริย์อาเธอร์ รับบทราชินีกีเนเวียร์ คู่กับ ริชาร์ด เบอร์ตัน ในปี ค.ศ. 1960
เมื่อมีการนำ My Fair Lady มาสร้างภาพยนตร์ในปี ค.ศ. 1963 ปรากฏว่า วอร์เนอร์ บริษัทผู้สร้างตัดสินใจไม่ให้แอนดรูว์ส รับบทนำ เพราะคิดว่าเธอไม่มีชื่อเสียงเพียงพอ และเลือกให้ ออดรีย์ เฮปเบิร์น เป็นผู้แสดง โดยให้นักร้องอาชีพเป็นผู้ขับร้องเพลงแทน จูลี แอนดรูส์ หันไปแสดงภาพยนตร์เรื่อง Mary Poppins (แมรี่ ป๊อปปินส์) สร้างโดยดิสนีย์ เป็นภาพยนตร์เรื่องแรกแทน ปรากฏว่าภาพยนตร์ประสบความสำเร็จเป็นอย่างสูง จูลี แอนดรูส์ ได้รับรางวัลนักแสดงนำหญิงยอดเยี่ยม ทั้งรางวัลออสการ์ และรางวัลลูกโลกทองคำ ในปีนั้น
ในปีต่อมา เธอได้รับบทนำในภาพยนตร์เรื่อง The Sound of Music ซึ่งเป็นภาพยนตร์เพลงที่ประสบความสำเร็จสูงสุด ขับร้องเพลงของริชาร์ด ร็อดเจอร์ส และออสการ์ แฮมเมอร์สไตน์ที่ 2 เธอได้รับการเสนอเข้าชิงรางวัลออสการ์ และได้รับรางวัลลูกโลกทองคำ
ในปี ค.ศ. 1997 จูลี แอนดรูส์ ต้องงดการแสดงชั่วคราว เพื่อผ่าตัดเนื้องอกที่กล่องเสียง หลังการผ่าตัด เธอยังคงรับงานแสดงภาพยนตร์ รับบทใน The Princess Diaries และภาพยนตร์ภาคต่อ The Princess Diaries 2 : The Royal Engagement และพากย์เสียงในภาพยนตร์ เชร็ค ภาค 2 และ 3

**อ้างอิง**
  Dame Julie: The sound of music บีบีซี-  ประวัติ Julie Andrews date=2007-09-01 

**แหล่งข้อมูลอื่น**
 name=Julie Elizabeth Andrews- 29923
หมวดหมู่:นักแสดงอังกฤษ
หมวดหมู่:นักร้องอังกฤษ
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากวอลตัน-ออน-เทมส์
หมวดหมู่:ผู้ได้รับเครื่องราชอิสริยาภรณ์ดีบีอี‎
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
ดัฟฟี (นักร้อง)

ไอมี แอน ดัฟฟี (Aimee Anne Duffy) เกิดเมื่อวันที่ 23 มิถุนายน ค.ศ. 1984 เป็นที่รู้จักในนามดัฟฟี เป็นนักร้อง นักแต่งเพลงชาวเวลช์
ดัฟฟีเริ่ม เขียนเพลงด้วยตัวเองตั้งแต่อายุเพียง 10 ปี เธอมีเพลงซิงเกิลอันดับ 1 ในสหราชอาณาจักรคือเพลง ‘Mercy’ ขึ้นอันดับหนึ่ง อยู่ 4 สัปดาห์ อัลบั้มแรกของเธอ Rockferry ได้ร่วมงานกับเบอร์นาด บัตเลอร์ (มือกีต้าร์วงซูเอด) และเดวิด แม็กอัลมอนต์อีกด้วย

**อ้างอิง**
หมวดหมู่:นักร้องเวลส์
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากแบงกอร์ (เวลส์)
เดอะฮูซิเออร์ส

เดอะฮูซิเออร์ส  (The Hoosiers) เป็นวงอินดี้ร็อกจากประเทศอังกฤษ ประกอบด้วยสมาชิกคือ Irwin Sparkes (ร้องนำ กีตาร์), Martin Skarendahl (เบส) และ Alfonso Sharland (กลอง)
สมาชิกในวงมาจากเอ็กซิเตอร์, เรดิง จากอังกฤษ และ สต็อกโฮล์ม จากประเทศสวีเดน อัลฟองโซ (มือกลอง) และ เออร์วิน (นักร้องนำ) เจอกันเมื่อตอนที่เรียนหนังสือในอเมริกา และได้แรงเชียร์จากอาจารย์วิชาเคมีให้พวกเขาตั้งวงดนตรี ซึ่งตอนนั้นทั้งคู่เป็นนักฟุตบอลนักเรียนทุนของมหาวิทยาลัยแห่งอินเดียนาโปลิส และหลังจากที่รวบรวมผลงานที่แต่งไว้มากพอที่จะรวมเป็นอัลบั้มได้ ทั้งคู่ก็เดินทางกับมาลอนดอน และได้พบกับมาร์ติน (มือเบส) อดีตนักดับเพลิงที่หันมาเอาดีในการเป็นซาวน์ดเอนจิเนียร์ ทั้งสามคนได้เซ็นสัญญากับ RCA
แนวเพลงของพวกเขาได้รับอิทธิพลมาจาก เดอะเคียวร์ (The Cure), เจฟฟ์ บั๊กลีย์ (Jeff Buckley), The Flaming Lips และ XTC
พวกเขามีซิงเกิลแรก "Worried About Ray" สามารถขึ้นถึงอันดับ 5 ใน UK Singles Chart เมื่อเดือนกรกฎาคมปี 2007 ซิงเกิลที่ 2 "Goodbye Mr A" อยู่ในอันดับ 4 เมื่อเดือนตุลาคม จากนั้นก็วางขายอัลบั้ม The Trick To Life เมื่อวันที่ 22 ตุลาคม และขึ้นสูงถึงอันดับ 1 ใน  UK Albums Chart อัลบั้มชุดนี้โปรดิวซ์โดย Toby Grafty-Smith อดีตสมาชิกวงจามิโรไคว (Jamirouquai) 

**แหล่งข้อมูลอื่น**
 http://www.thehoosiers.co.uk date=2008-05-17 
หมวดหมู่:กลุ่มดนตรีจากลอนดอน
หมวดหมู่:กลุ่มดนตรีอินดี้ร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2546
ร็อก ฮัดสัน

ร็อก ฮัดสัน (Rock Hudson; 17 พฤศจิกายน ค.ศ. 1925 – 2 ตุลาคม ค.ศ. 1985) เป็นนักแสดงชาวอเมริกัน มีผลงานแสดงภาพยนตร์ และโทรทัศน์ ระหว่างช่วงทศวรรษ 1950 - 1960 มีผลงานแสดงภาพยนตร์ประมาณ 70 เรื่อง ตลอดช่วงอายุการแสดงประมาณ 40 ปี
ร็อก ฮัดสัน มีชื่อจริงว่า รอย แฮโรลด์ เชอร์เรอร์ จูเนียร์ หลังจบไฮสกูล เขาเข้าร่วมรบในสงครามโลกครั้งที่สอง ที่ฟิลิปปินส์ เป็นช่างซ่อมเครื่องบินในกองทัพเรือสหรัฐ หลังสงคราม สมัครเข้าเรียนการแสดงในมหาวิทยาลัย แต่เรียนไม่จบ และเริ่มอาชีพการแสดงในปี ค.ศ. 1948 โดยเริ่มรับบทเล็กๆ ในภาพยนตร์ โดยใช้ชื่อว่า ร็อก ฮัดสัน ซึ่ง เฮนรี วิลสัน ตัวแทนผู้ชักนำเข้าสู่วงการ เป็นผู้ตั้งชื่อให้ มาจากชื่อ "Rock of Gibraltar" ที่ยิบรอลตาร์ และ "แม่น้ำฮัดสัน" ที่ไหลผ่านรัฐนิวยอร์กและนิวเจอร์ซีย์
ร็อก ฮัดสัน เริ่มมีชื่อเสียงจากภาพยนตร์ปี ค.ศ. 1954 เรื่อง Magnificent Obsession คู่กับ เจน ไวย์แมน และมีชื่อเสียงสูงสุดขณะแสดงภาพยนตร์เรื่อง Giant ในปี 1956 คู่กับ เอลิซาเบท เทย์เลอร์ และเจมส์ ดีน โดยทั้ง ฮัดสัน และ ดีน ต่างได้รับการเสนอชื่อเข้าชิงรางวัลออสการ์ สาขานักแสดงนำชาย ในปีนั้น
ในระยะหลัง ร็อก ฮัดสัน หันมาแสดงภาพยนตร์โทรทัศน์ หลายเรื่องแสดงคู่กับนักร้อง ดอริส เดย์ ซึ่งกลายเป็นเพื่อนที่ดีต่อกัน ร็อก ฮัดสัน ยังได้ร่วมแสดงภาพยนตร์ซีรีส์ Dynasty ซึ่งมีชื่อเสียงระหว่างปี ค.ศ. 1981-1985
ชีวิตส่วนตัว ร็อก ฮัดสัน สมรสกับ ฟิลิส เกตส์ เลขานุการของเอเยนต์ส่วนตัว โดยรสนิยมทางเพศส่วนตัวเป็นชายรักร่วมเพศ ในบั้นปลายชีวิต เขาป่วยด้วยโรคมะเร็งปอด และติดเชื้อเอชไอวี ซึ่งอ้างว่าติดมาจากการถ่ายเลือด เนื่องจากในขณะนั้นยังไม่มีการตรวจไวรัสเอชไอวี ในโลหิตที่ได้มาจากการบริจาค
ร็อก ฮัดสัน เสียชีวิตเมื่อวันที่ 2 ตุลาคม ค.ศ. 1985 ในวัย 59 ปี นับเป็นบุคคลที่มีชื่อเสียงคนแรก ที่เสียชีวิตด้วยโรคเอดส์ 

**เกร็ด**
ภาพยนตร์เรื่อง The Undefeated (1969) ฮัดสันแสดงนำคู่กับ จอห์น เวย์น มีชื่อไทยว่า "สองสิงห์ตะลุยศึก" เข้าฉายที่โรงภาพยนตร์สกาล่า สยามสแควร์ เมื่อวันที่ 31 ธันวาค พ.ศ. 2512 เป็นภาพยนตร์เรื่องแรกที่เข้าฉายที่โรงภาพยนตร์นี้ 

**อ้างอิง**

**แหล่งข้อมูลอื่น**
name=Rock Hudson- Robert Hofler: The man who invented Rock Hudson - The pretty boys & dirty deals of Henry Wilson date=2007-10-14 - The Official Web Site of Rock Hudson
1985
หมวดหมู่:นักแสดงอเมริกันที่มีความหลากหลายทางเพศ
หมวดหมู่:บุคคลที่เสียชีวิตด้วยโรคเอดส์
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายไอริช‎
หมวดหมู่:ชายรักร่วมเพศชาวอเมริกัน
หมวดหมู่:บุคคลจากรัฐอิลลินอย
หมวดหมู่:เสียชีวิตจากมะเร็งปอด
รถไฟฟ้าปารีส สาย 1

รถไฟฟ้าปารีส สาย 1 (ligne 1 du métro de Paris) เป็นรถไฟฟ้าสายแรกของกรุงปารีส ประเทศฝรั่งเศส เปิดให้บริการครั้งแรกในปี พ.ศ. 2443 ซึ่งปัจจุบันเชื่อมต่อสถานีลา ดฟ็องส์เข้ากับสถานีชาโตเดอแว็งแซน โดยมีความยาวทั้งสิ้น km สาย 1 เป็นสายที่เชื่อมต่อระหว่างตะวันตกกับตะวันออก โดยตัดผ่านจุดสำคัญของกรุงปารีส ถ้าไม่รวมรถไฟฟ้าแอร์เออแอร์แล้ว สาย 1 เป็นสายรถไฟฟ้าที่มีผู้ใช้มากที่สุดถึง 165,921,408 คนในปี พ.ศ. 2547 และ 561,000 คนต่อวันโดยเฉลี่ย 

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของ RATP date=2008-12-25  
**  RATP english speaking website 
**  Interactive Map of the RER (from RATP's website) 
**  Interactive Map of the Paris métro (from RATP's website) -  Metro-Pole website, dedicated to Paris public transports (unofficial) date=2005-12-08  
หมวดหมู่:รถไฟฟ้าปารีสสาย 1
หมวดหมู่:เส้นทางรถไฟที่เปิดทำการในปี พ.ศ. 2443
ระบบตรวจสอบลายพิมพ์นิ้วมืออัตโนมัติ

ระบบตรวจสอบลายพิมพ์นิ้วมืออัตโนมัติ (Automated Fingerprint Identification System) หรือ AFIS เป็นการนำเอาเทคโนโลยีทางด้านคอมพิวเตอร์มาใช้งานร่วมกับหลักวิชาการทางด้านการตรวจสอบลายพิมพ์นิ้วมือบุคคล เพื่อใช้ในการตรวจสอบประวัติข้อมูลของผู้กระทำความผิด ร่วมกับการตรวจสอบข้อมูลจากระบบฐานข้อมูลทะเบียนประวัติอาชญากรของสำนักงานนิติวิทยาศาสตร์ตำรวจ

**ความสำคัญ**
ลายพิมพ์นิ้วมือของมนุษย์ ถือเป็นเอกลักษณ์เฉพาะของแต่ละบุคคลที่ไม่สามารถปลอมแปลงหรือสร้างทดแทนขึ้นได้ มนุษย์ทุกคนภายในโลกไม่สามารถมีลายพิมพ์นิ้วมือที่ซ้ำกันได้ แม้จะเป็นพ่อแม่หรือญาติพี่น้อง รวมทั้งฝาแฝดที่เกิดจากไข่ใบเดียวกัน ก็ไม่สามารถมีลายพิมพ์นิ้วมือที่เหมือนกันได้
หมวดหมู่:นิติวิทยาศาสตร์
หมวดหมู่:เทคโนโลยีสารสนเทศ สำนักงานนิติวิทยาศาสตร์ตำรวจ
ชือชื่อฉือชือฉื่อ

สิงโตหิน
ชือชื่อฉือชือฉื่อ (p=Shī-shì shí shī shǐ) หรือที่รู้จักกันในภาษาอังกฤษว่า Lion-Eating Poet in the Stone Den (กวีผู้กินสิงโตในถ้ำหิน) เป็นตัวอย่างประโยคที่มีชื่อเสียงในภาษาจีน ผู้แต่งคือจ้าว ยฺเหวียนเหริน ประกอบด้วยตัวอักษร 94 ตัว ทุกตัวออกเสียงว่า ชือ แต่มีเสียงวรรณยุกต์แตกต่างกัน 

**คำอธิบาย**
ภาษาจีนมีวรรณยุกต์ การเปลี่ยนเสียงเพียงเล็กน้อยสามารถเปลี่ยนความหมายได้ เมื่อถอดเป็นอักษรโรมัน บทกวีนี้จึงเป็นตัวอย่างการเล่นคำซ้ำ (antanaclasis) ในภาษาจีน บทกวีนี้แสดงให้เห็นถึงความยืดหยุ่นของภาษาจีนในหลายรูปแบบ เช่น คำศัพท์, วากยสัมพันธ์, เครื่องหมายวรรคตอน และโครงสร้างประโยค ซึ่งทำให้เกิดคำอธิบายหลายอย่าง นอกจากนี้ บทกวีนี้เขียนด้วยอักษรจีนคลาสสิก ซึ่งเป็นอักษรที่ไม่ได้ใช้งานนักในชีวิตประจำวัน และมักใช้ในงานเขียนมากกว่าใช้พูด
บทกวีนี้เข้าใจได้ง่ายถ้าเขียนด้วยอักษรจีน เนื่องจากแต่ละตัวอักษรมีความหมายหลักแตกต่างกัน และยังสามารถเข้าใจได้ในสำเนียงต่าง ๆ ของกลุ่มภาษาจีนนอกเหนือจากภาษาจีนกลาง อย่างไรก็ตาม ถ้าเขียนด้วยอักษรโรมันหรือพูดด้วยภาษาจีนกลาง อาจสร้างความสับสนได้

**อ้างอิง**

**แหล่งข้อมูลอื่น**
  The Three "NOTs" of Hanyu Pinyin has a similar but different text-  對聯：30. 巧聯妙對-  How to Read a Chinese Poem with Only One Sound has a transcription of the passage in Traditional and Simplified Chinese, as well as a Pinyin transcription and a translation.
หมวดหมู่:การถอดอักษรจีนเป็นอักษรโรมัน
หมวดหมู่:กวีนิพนธ์จีน
หมวดหมู่:ภาษาจีน
กระดูกแข้ง

กระดูกแข้ง หรือ กระดูกทิเบีย (tibia) เป็นหนึ่งในสองกระดูกของขาท่อนล่างใต้เข่า มีขนาดใหญ่กว่ากระดูกน่อง พบในสัตว์มีกระดูกสันหลัง

**ในมนุษย์**
ในมนุษย์ กระดูกแข้งจะพบอยู่ด้านใกล้กลางและด้านหน้ามากกว่ากระดูกน่อง (fibula) เป็นกระดูกที่ใหญ่ที่สุดเป็นอันดับสองในร่างกายมนุษย์รองจากกระดูกต้นขา (femur) กระดูกแข้งเกิดข้อต่อด้านบนกับกระดูกต้นขาและกระดูกสะบ้า (patella) ด้านข้างกับกระดูกน่อง และด้านล่างกับกระดูกทาลัส (talus)

**ความแตกต่างระหว่างเพศ**
ในเพศชาย กระดูกแข้งจะวางตัวในแนวดิ่งขนานกับกระดูกแข้งอีกข้าง แต่ในเพศหญิง กระดูกจะวางตัวในแนวเฉียงเล็กน้อยไปทางด้านล่างและด้านข้างเพื่อชดเชยกับความเอียงของกระดูกต้นขา

**โครงสร้าง**
โครงสร้างของกระดูกแข้งเป็นรูปคล้ายปริซึม ส่วนบนกว้างเกิดข้อต่อเข่า ส่วนล่าง 1/3 (below third) คอดลง และกว้างขึ้นอีกครั้งแต่ไม่กว้างเท่าส่วนด้านบน
กระดูกแข้งเชื่อมติดกับกระดูกน่องโดยเอ็นเยื่อระหว่างกระดูกของขา (interosseous membrane) เกิดเป็นข้อต่อชนิดแผ่นเยื่อคั่น (syndesmoses)

**หลอดเลือดที่เลี้ยง**
กระดูกแข้งได้รับเลือดแดงมาจาก 2 แหล่ง
# หลอดเลือดแดงสารอาหาร (nutrient artery) เป็นแหล่งหลัก
# หลอดเลือดเยื่อหุ้มกระดูก (periosteal vessels) ซึ่งมาจากหลอดเลือดแดงแอนทีเรียร์ทิเบียล (anterior tibial artery)

**ภาพอื่นๆ**

**อ้างอิง**

**แหล่งข้อมูลอื่น**
  Tibial fractures date=2011-08-09 
หมวดหมู่:กระดูกของรยางค์ล่าง
หมวดหมู่:กระดูกยาว
Buffalo buffalo Buffalo buffalo buffalo buffalo Buffalo buffalo

ไฟล์:Buffalo sentence 1 parse tree.svg|right|thumb|320px|แผนผังต้นไม้ของรูปประโยค
PN = วิสามานยนาม
N = สามานยนาม
V = กริยา
NP = นามวลี
RC = คุณานุประโยค
VP = กริยาวลี
S = ประโยค
Buffalo buffalo Buffalo buffalo buffalo buffalo Buffalo buffalo เป็นประโยคในภาษาอังกฤษที่ประกอบด้วยคำพ้องความหมายคือคำว่า buffalo ซึ่งมีความหมายได้ 3 แบบ ได้แก่- c. เมืองบัฟฟาโล เมืองในรัฐนิวยอร์ก สหรัฐอเมริกา- a. ควาย- v. ขู่, ทำให้กลัว
โดยประโยคดังกล่าวเรียงอยู่ในรูปแบบ
 Buffaloc buffaloa Buffaloc buffaloa buffalov buffalov Buffaloc buffaloa
ซึ่งมีความหมายว่า "ควายในเมืองบัฟฟาโล ซึ่งถูกควายในเมืองเดียวกันทำให้กลัว ไปขู่ควายตัวอื่นซึ่งอยู่ในเมืองบัฟฟาโลเช่นเดียวกัน"

**อ้างอิง**
 " Buffaloing buffalo" at Language Log, 20 มกราคม พ.ศ. 2548- The Emory Wheel, Andrew Swerlick  What a Herd of Confused Bison from Upstate New York Can Teach Us About Our Difficulties With the English Language date=2008-04-14 

**แหล่งข้อมูลอื่น**
 " Buffaloing buffalo" at Language Log, 20 January 2005- Easdown, David.  Teaching mathematics: the gulf between semantics (meaning) and syntax (form)- The Emory Wheel, Andrew Swerlick  What a Herd of Confused Bison from Upstate New York Can Teach Us About Our Difficulties With the English Language date=2011-07-10 
หมวดหมู่:การเล่นคำ
หมวดหมู่:ไวยากรณ์
หมวดหมู่:วลีภาษาอังกฤษ